《赵北口镫词 其一》
清代·彭元瑞

绕淀长堤柳色苏，初张黄幄奉宸娱。团圞月照冰池上，万顷玻璃一颗珠。

作者简介：（1731—1803）江西南昌人，字掌仍，一字辑五，号芸楣。乾隆二十二年进士。由编修入直南书房，历工、户、兵、吏部侍郎，官至工部尚书。嘉庆间修《高宗实录》，充总裁。卒赠协办大学士，谥文勤。有《恩馀堂辑稿》、《五代史记注》。